ဆခုရဂျိမ

**ဆခုရဂျိမ** (桜島)သည် ဂျပန်နိုင်ငငံ၊ ခယူးရှူးကျွန်း၊ ခဂိုရှိမခရိုင်ရှိ အသက်ဝင်နေသည့်မီးတောင်တစ်ခုဖြစ်သည်။ ယခင်က ကျွန်းတစ်ခုဖြစ်ခဲ့ပြီး ယခုအခါတွင် ကျွန်းဆွယ်တစ်ခု ဖြစ်နေသည်။ ၁၉၁၄ ခုနှစ်တွင် ပေါက်ကွဲမှုကြောင့် ချော်ရည်များကျဆင်းကာ အိုးဆုမိကျွန်းဆွယ်နှင့် ချိတ်ဆက်သွားခဲ့သည်။ ဤတောင်သည် ဂျပန်နိုင်ငံရှိ လှုပ်ရှားမှုအများဆုံးမီးတောင်လည်း ဖြစ်သည်။

၂၀၂၅ ခုနှစ်၊ နိုဝင်ဘာလတွင် မီးတောင်လှုပ်ရှားမှုများဖြစ်ပေါ်ခဲ့ပြီး မီးတောင်ပြားမှုကို ထုတ်လွှတ်ခဲ့သည်။ အစောပိုင်း ပေါက်ကွဲမှုများကြောင့် ဒေသတွင် အဖြူရောင်သဲကုန်မြင့်များ ဖြစ်ပေါ်ခဲ့သည်။ ၂၀၁၆ ခုနှစ်၊ စက်တင်ဘာလ ၁၃ ရက်တွင်  Bristol တက္ကသိုလ်မှ ကျွမ်းကျင်သူအဖွဲ့နှင့် ဆခုရဂျိမမီးတောင်သုတေသနစင်တာတို့သည် အနှစ်သုံးဆယ်အတွင်း မီးတောင်သည် ပင်မပေါက်ကွဲမှု ဖြစ်ပေါ်လိမ့်မည်မှု ခန့်မှန်းခဲ့ကြသည်။ ထို့နောက်တွင် မီးတောင်သည် များစွာသောပေါက်ကွဲမှုများ ဖြစ်ပေါ်ခဲ့သည်။

ဆခုရဂျိမတွင် တောင်ထိပ်သုံးခုပါဝင်သည်။ ၎င်းတို့မှာ ခိတဒခဲ (မြောက်ပိုင်းတောင်ထိပ်)၊ နခဒခဲ (အလယ်တောင်ထိပ်) နှင့် မိနမိဒခဲ (တောင်ပိုင်းတောင်ထိပ်) တို့ ဖြစ်သည်။ 

ခိတဒခဲသည် ဆခုရဂျိမတွင် အမြင့်ဆုံးတောင်ထိပ်ဖြစ်သည်။ ပင်လယ်ရေမျက်နှာပြင်အထက် ၁၁၁၇ မီတာ (၃၆၆၅ ပေ) မြင့်သည်။ ဆခုရဂျိမသည် ခင်ခိုးဝမ် (Kinkō-wan) ဟု သိကြသည့် ခဂိုရှိမပင်လယ်အော်တွင် ပါဝင်သည့် အစိတ်အပိုင်းတစ်ခု ဖြစ်သည်။ ယခင်ကျွန်းသည် ခဂိုရှိမမြို့၏ အစိတ်အပိုင်းတစ်ခုဖြစ်သည်။ ပင်လယ်အော်ကို ဖြတ်သန်းသွားပါက ၄ ကီလိုမီတာအကွာတွင် ရှိသည်။ ဤကျွန်းဆွယ်၏ မျက်နှာပြင်သည် ၇၇ စတုရန်းကီလိုမီဝာာ (၃၀ စတုရန်းမိုင်) ကျယ်ဝန်းသည်။

ဆခုရဂျိမတွင် နေထိုင်သူဦးရေသည် ထောင်ဂဏန်းသာရှိသည်။ ဆခရဂျိမမြို့ တည်ရှိပြီး ကျောင်းများ၊ နတ်ကျောင်းများနှင့် ဈေးဆိုင်များ ရှိသည်။ မြို့တွင် ၂၄ နာရီ ၇ ရက်ပတ်လုံး ပြေးဆွဲပေးနေသည့် ဆခုရဂျိမဖယ်ရီဝန်ဆောင်မှုလည်း ရှိသည်။ ရေပူစမ်း (အွန်းဆန်း)၊ မီးတောင်ပြာမှထုတ်လုပ်သည့် အိုးလုပ်ငန်းများသည် ခရီးသွားများအကြားတွင် ထင်ရှားသည်။ ထို့အပြင် ဆခုရဂျိမဒိုင်းခွန် (ဆခုရဂျိမမုန်လာဥ) နှင့် ဆခုရဂျိမခိမိခန်လိမ္မော်သီးတို့သည် မီးတောင်မြေဆီမြေနှစ်တွင် စိုက်ပျိုးဖြစ်ထွန်းကြသည်။

## ရုပ်ပုံများ

File:1914-Sakurajima-eruption.jpg|၁၉၁၄ ခုနှစ်ပေါက်ကွဲမှု
File:1974 Japan Sakurajima.jpg|၁၉၇၄ ခုနှစ်ပေါက်ကွဲမှု
File:Sakura-jima from space.jpg|၁၉၉၄ ခုနှစ်တွင် အာကာသမှ ရိုက်ယူထားသည့် ရေဒါဓာတ်ပုံ
File:Sakurajima21.JPG|၂၀၀၄ ခုနှစ်
File:Sakurajima 20091003.jpg|၂၀၀၉ ခုနှစ်
File:Kagoshima-shi-sakurajima-japan- 20100114- 013.jpg|၂၀၁၀ ခုနှစ်
File:Sakurajima September 2013 2.jpg|၂၀၁၉ ခုနှစ်၊ စက်တင်ဘာလ ၂၃ ရက် ပေါက်ကွဲမှု
File:The Famous Scenes of the Sixty States 66 Osumi.jpg|ဟိရိုရှိဂဲ ရေးဆွဲခဲ့သည့် ဆခုရဂျိမ
File:Sakurajima 2019-07-01.jpg|ခဂိုရှိမပင်လယ်အော်မှ မြင်ရပုံ (2019-07-01)
File:Over_Sakurajima_Volcano_(4278148645).jpg|၂၀၀၉ ခုနှစ်တွင် လေယာဉ်ပေါ်မှ မြင်ရပုံ
File:2020-01-29, Sentinel-1 AWS (S1-AWS-IW-VVVH), VV - decibel gamma0 - orthorectified.jpg|ကောင်းကင်ဂြိုဟ်တုဓာတ်ပုံ (၂၀၁၀ ခုနှစ်၊ ဇန်နဝါရီလ)
File:Sakurajima Volcano, Kagoshima Prefecture, Kyushu, Japan - April 26th, 2021 (51141772727).jpg|၂၀၂၁ ခုနှစ်၊ ဧပြီလ

## ပြင်ပလင့်များ
* Sakurajima: National catalogue of the active volcanoes in Japan - Japan Meteorological Agency
* Sakurajima Volcano Research Center - Kyoto University
* Aira / Sakurajima, Global Volcanic Program
* Footage of the March 2009 eruption - BBC
* Schoolchildren in Kagoshima wearing helmets to protect against stones thrown out by the nearby Sakurajima volcano (which is in background)
* Google Earth air view
* Google Earth ground view approaching Sakurajima from the mainland
* Smithsonian Institution's Global Volcanism Program (GVP) (entry for Aira /Sakurajima)

## ကိုးကား
ကဏ္ဍ:ဂျပန်နိုင်ငံရှိ တောင်များ